Hubnur

Hubnur iyalah jabatan pulitik di Indunisia. Hubnur marupakan kapala da'irah gasan prupinsi.

Kata "Hubnur" bisa ba'asal matan bahasa Indonesia "gubernur" bahasa Purtugis "governador", bahasa Sapanyul "gobernador", atawa bahasa Walanda "gouverneur". Bahasa Walanda ngini mahirip wan bahasa bahasa Parancis nang artinya "pamimpin", "panguasa", atawa "nang mamarintah".

Hubnur dipilih salajuran wakilnya dalam satu pakit pasangan nang dipilih sacara langsung ulih rakyat di prupinsi satampat gasan masa jabatan 5 tahun. Hampai dalam hal ini hubnur batanggung jawab kapada rakyat. Hubnur tapilih imbah tu dilantik ulih Prisidin, wan kawa jua dilantik ulih Mandagri atas ngaran Prisidin. lain pada nangintu, hubnur jua bakadudukan sabagai wakil pamarintah pusat di prupinsi, hampai dalam hal nang kaya ini, hubnur bartanggung jawab kapada prisidin. Wan kawinangan hubnur diatur dalam UU No 32 Tahun 2004 dan PP No 19 Tahun 2010.

Pada dasarnya, hubnur baisi tugas wan wiwinang mamimpin panyalanggaraan pamarintahan da'irah badasarkan kabijakan nang ditatap-akan lawan DPRD prupinsi.

Hubnur lain atasan bupati atawa wali kuta, sabujurnya hanya sabatas mambina, ma-awasi, wan mangkurdinasi panyalanggaraan pamarintahan da'irah kabupatin/kuta. Hubungan pamarintah prupinsi wan pamarintah kabupatin wan kuta lain suburdinat, nang mana masing-masing pamarintahan da'irah ma-atur wan ma-urus saurangan gawian pamarintahan utunumi wan gawian panulungan, nang kaya panyarahan wiwinang kapada da'irah gasan manyalanggara-akan utunumi da'irah.

Jabatan pulitik
Hubnur